На основу члана 5. став 1., члана 6. став 2., члана 15. став 2. и 3., члана 20. став 1. тачка 13) члана 32. став 1. тачка 6) Закона о локалној самоуправи („Сл. гласник РС“ број 129/2007, 83/2014-др.закон, 101/2016-др.закон и 47/2018), члана 27. и члана 69. став 3. Закона о јавној својини („Службени гласник РС“, број 72/2011, 88/2013, 105/2014, 104/2016-др.закон, 108/2016, 113/2017 и 95/2018), Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда (“Сл. гласник РС“ бр. 24/2012, 48/2015, 99/2015, 42/2017 и 94/2017) и члана 40. Статута општине Гаџи Хан („Службени лист града Ниша“, број 10/2019),

 Скупштина општине Гаџин Хан на седници одржаној 19. јула 2019.године, донела је :

ОДЛУКУ

О ИЗМЕНАМА И ДОПУНАМА ОДЛУКЕ О УСЛОВИМА ПРИБАВЉАЊА И ОТУЂЕЊА НЕПОКРЕТНОСТИ У ЈАВНОЈ СВОЈИНИ, ОТУЂЕЊА ПОКРЕТНИХ СТВАРИ У ЈАВНОЈ СВОЈИНИ, ДАВАЊА У ЗАКУП СТВАРИ У ЈАВНОЈ СВОЈИНИ И ПОСТУПЦИМА ЈАВНОГ НАДМЕТАЊА, ПРИКУПЉАЊА ПИСМЕНИХ ПОНУДА И НЕПОСРЕДНЕ ПОГОДБЕ

Члан 1.

Овом Одлуком врши се измена и допуна Одлуке о условима прибављања и отуђења непокретности у јавној својини, отуђења покретних ствари у јавној својини, давања у закуп ствари у јавној својини и поступцима јавног надметања, прикупљања писмених понуда и непосрдне погодбе објављене у „Службеном листу града Ниша“ бр.78/2013.

Члан 2.

У члану 2. став 1. после речи: „Службени гласник Републике Србије, број 24/2012“ додају се запета и бројеви: „48/2015, 99/2015, 42/2017 и 94/2017“.

 Члан 3

У члану 3. став 1. тачка 3) после речи: „Службени гласник Републике Србије, број 72/11“ додају се запета и бројеви: „88/2013, 105/2014, 104/2016-др.закон, 108/2016, 113/2017 и 95/2018“.

Став 3. мења се и гласи:

„Пошто Скупштина општине Гаџин Хан донесе акт да се непокретност прибави у јавну својину општине Гаџин Хан, односно отуђи из јавне својине општине Гаџин Хан непосредном погодбом, формира комисију која по окончаном поступку непосредне погодбе записник са одговарајућим предлогом, доставља председнику општине ради закључења уговора о прибављању односно отуђењу непокретности“.

Став 4., став 5. И став 6. бришу се.

Досадашњи ставови 7, 8, 9 и 10 постају ставови 4., 5, 6, и 7.

Став 4. мења се и гласи:

„Уговор о прибављању непокретности у јавну својину општине Гаџин Хан непосредном погодбом, односно о отуђењу непокретности из јавне својине општине, закључује се између лица коме се отуђује непокретност и председника општине Гаџин Хан, у року од 30 дана од дана достављања одговарајућег предлога комисије“.

Став 5. мења се и гласи:

„Уговор из претходног става овог члана закључује се по претходно прибављеном мишљењу општинског правобраниоца“.

Став 6. мења се и гласи.

„Ако лице од којег се прибавља непокретност у јавну својину општине Гаџин Хан, односно лице коме се отуђује непокретност из јавне својине општине Гаџин Хан не приступи закључењу уговора из става 4., Скупштина општине Гаџин Хан ће у целости или делимично поништити своју одлуку из става 3. овог члана“.

Став 7. брише се.

Члан 4

У члану 4. став 2 мења се и гласи:

„Пошто Скупштина општине Гаџин Хан донесе акт да се отуђи непокретност из јавне својине испод тржишне цене, односно без накнаде, формира комисију која израђује Предлог акта о отуђењу непокретности из јавне својине испод тржишне цене, односно без накнаде ,са обавезним образложењем из кога се може утврдити постојање разлога из става 1. овог члана и која исти доставља председнику општине ради закључења Уговора о предметном отуђењу“.

Ставови 3., 4. и 5. бришу се.

Досадашњи ставови 6, 7, 8, 9 и 10. постају ставови 3, 4, 5, 6 и 7.

Став 3. мења се и гласи:

„Уговор о отуђењу непокретности из јавне својине општрине Гаџин Хан испод тржишне цене, односно без накнаде, закључује се између лица коме се отуђује непокретности из јавне својине општине испод тржишне цене, односно без накнаде и председника општине, у року од 30 дана од дана достављања предлога комисије из става 2. овог члана“.

Став 4. мења се и гласи:

„Уговор из претходног става овог члана закључује се по претходно прибављеном мишљењу општинског правобраниоца“.

Став 5. мења се и гласи:

„Ако лице коме се отуђује непокретност из јавне својине општрине Гаџин Хан испод тржишне цене, односно без накнаде, не приступи закључењу уговора из става 3., Скупштина општине Гаџин Хан ће у целости или делимично поништити своју одлуку о отуђењу непокретности“.

Став 6. брише се.

Став 7. постаје став 6.

Члан 5.

У члану 10. ставу 1. после алинеје 12. додаје се нова алинеја 13., која гласи:

„Када закупац који је уредно измиривао обавезу плаћања закупнине, тражи продужење уговора о закупу закљученог на одређено време, најраније три месеца, а најкасније месец дана пре истека уговора о закупу“.

Став 2. мења се и гласи:

„Одлуку о давању у закуп непокретности из става 1. овог члана доноси председник општине Гаџин Хан, на образложени предлог Комисије и закључује Уговор о закупу“.

Члан 6

У члану 12. ставу 1. речи: „Општинско веће Општине“ замењују се речима: „Скупштина општине Гаџин Хан“.

Члан 7

У члану 13. ставу 5. мења се и гласи:

„Предлог Одлуке о избору најповољнијег понуђача, након спроведеног поступка јавног надметања, односно прикупљања писмених понуда Комисија из члана 12. става 1. доставља председнику општине ради закључења уговора о прибављању непокретности”.

Став 6. и 7. Бришу се.

Досадашњи чланови 8.,9., 10.и 11. постају чланови 6.7.8.и 9.

Став 6. мења се и гласи :

„Уговор о прибављању непокретности у јавну својину општине закључује се између лица које је изабрано као најповољнији понуђач и председника општине у року од 30 дана од дана достављања предлога из става 5.овог члана“.

Става 7. мења се и гласи:

„Уговор из претходног става овог члана закључује се по претходно прибављеном мишљењу општинског правобраниоца“.

Став 8. мења се и гласи :

„Ако лице које је предложено за избор најповољнијег понуђача, не приступи закључењу Уговора из става 5. овог члана, Скупштина општине ће у целости или делимично поништити своју Одлуку из члана 12“.

Став 9. брише се.

Члан 8

У члану 14. ставу 1. речи: „Општинско веће Општине“ замењују се речима: „Скупштина општине Гаџин Хан“.

Став 3. мења се и гласи: „Одредбе члана 12. ставови 4-9. Ове Одлуке сходно се примењују и у поступку отуђења непокретности из јавне својине општине Гаџин Хан“.

Члан 9

У члану 16. став 1. мења се и гласи:

„О току поступка из члана 15. ове Одлуке, Комисија води записник и по окончаном поступку јавног надметања, односно писмених понуда, утврђује предлог да се непокретност у јавној својини општине Гаџин Хан отуђи понуђачу који је понудио најповољније услове и исти доставља председнику општине ради закључења уговора о отуђењу непокретности“.

Досадашњи ставови 2., 3. и 4. бришу се.

Досадашњи ставови 5., 6., 7. и 8. постају ставовои 2., 3., 4 и 5.

Став 2. мења се и гласи :

„Уговор о отуђењу непокретности из јавне својине општине Гаџин Хан закључује се између лица које је као понуђач понудило најповољније услове и председника општине Гаџин Хан у року од 30 дана од дана достављање предлога из става 1. овог члана“.

Став 3. мења се и гласи :

„Уговор из претходног става овог члана закључује се по претходно прибављеном мишљењу општинског правобраниоца“.

 Став 4. мења се и гласи:

„Ако лице-понуђач које је понудило најповољније услове, не приступи закључењу Уговора из става 2. овог члана, Скупштина општине Гаџин Хан ће у целости или делимично поништити своју Одлуку о отуђењу непокретности“.

Члан 5. брише се.

Члан 10

Члан 17. мења се и гласи:

“На све оно што није прописано овом Одлуком примењиваће се одредбе важећег Закона о јавној својини и одредбе важеће Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда”.

 Члан.11

Ова Одлука ступа на снагу осмог дана од дана објављивања у „Службеном листу града Ниша“.

Број: 06-\_\_\_\_ /2019-II

У Гаџином Хану , дана \_\_\_. јула 2019.године.

СКУПШТИНА ОПШТИНЕ ГАЏИН ХАН

 ПРЕДСЕДНИК

 Саша Ђорђевић,с.р.